A Bizottság 3801/92/EGK rendelete

(1992. december 23.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA

tekintettel az Európai Gazdasági Közösséget létrehozó szerződésre,

tekintettel a legutóbb a 3800/92/EGK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban feltüntetett KN-kódok szerint kell besorolni;

mivel indokolt, hogy a tagállamok vámhatóságai által az árucikkeknek a Kombinált Nómenklatúrában történő besorolása tekintetében közzétett és az e rendelet által meghatározott jogoknak meg nem felelő, kötelező érvényű tarifális felvilágosításra a 3796/90/EGK bizottsági rendelet [3] 6. cikkének rendelkezései értelmében a jogosultak még három hónapig hivatkozhassanak, amennyiben az 1715/90/EGK bizottsági rendelet [4] 14. cikke (3) bekezdésének a) vagy b) pontja szerinti kötelező erejű szerződést kötöttek;

mivel ez a rendelet az 1074/80/EGK bizottsági rendeletben [5] említett termékeket is érinti; mivel ezért az utóbbit hatályon kívül kell helyezni;

mivel az e rendeletben előírt intézkedések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelet által meghatározott jogoknak meg nem felelő, kötelező érvényű tarifális felvilágosításra a 3796/90/EGK rendelet 6. cikkének rendelkezései értelmében a jogosultak még három hónapig hivatkozhatnak, amennyiben az 1715/90/EGK rendelet 14. cikke (3) bekezdésének a) vagy b) pontja szerinti kötelező érvényű szerződést kötöttek.

3. cikk

Az 1074/80/EGK rendelet hatályát veszti.

4. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. december 23-án.

a Bizottság részéről

Christiane Scrivener

a Bizottság tagja

[1] HL L 384., 1992.12.30., 8. o.

[2] HL L 256., 1987.9.7., 1. o.

[3] HL L 365., 1990.12.28., 17. o.

[4] HL L 160., 1990.6.26., 1. o.

[5] HL L 113., 1980.5.1., 54. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

| |

(1) | (2) | (3) |

1.Edzőcipő durva mintázatú gumi vagy műanyag külső talppal és textil felsőrésszel, amelyre kívülről különböző kombinációkban a felület körülbelül legfeljebb 70 %-át fedő bőr- és/vagy műanyag bevonatú textilcsíkokat varrtak. (Lásd az 1–6. ábrákat.) | 64041100 | A besorolást a Kombinált Nómenklatúra 1. és 6. általános értelmezési szabálya, a 64. árucsoporthoz fűzött 3. és 4. a) megjegyzés, illetve az 1. kiegészítő megjegyzés, valamint a 6404 és a 64041100 KN-kód megfogalmazása határozza meg. A bőr- és/vagy műanyag bevonatú textilcsíkok eltávolítását követően, amelyek mind megerősítésnek tekintendők, a felsőrész külső felülete teljes egészében textilből áll. |

2.Edzőcipő gumi külső talppal, 27 cm hosszú talpbéléssel és textil felsőrésszel, amelyre kívülről a felület körülbelül 40 %-át fedő bőrcsíkokat vagy -darabokat varrtak. | 64029993 | A besorolást a Kombinált Nómenklatúra 1. és 6. általános értelmezési szabálya, a 64. árucsoporthoz fűzött 4. a) megjegyzés és az 1. kiegészítő megjegyzés, valamint a 6402, a 640299 és a 64029993 KN-kód megfogalmazása határozza meg. |

3.Edzőcipő műanyag külső talppal és textil felsőrésszel, amelyre különböző pontokon bőr- (65 %) és műanyag darabokat (18 %) varrtak. (Lásd a 7. ábrát.) | 64041100 | A besorolást a Kombinált Nómenklatúra 1. és 6. általános értelmezési szabálya, a 64. árucsoporthoz fűzött 3. és 4. a) megjegyzés, illetve az 1. kiegészítő megjegyzés, valamint a 6404 és a 64041100 KN-kód megfogalmazása határozza meg. A bőr- és/vagy műanyag bevonatú textilcsíkok eltávolítását követően, amelyek mind megerősítésnek tekintendők, a felsőrész külső felülete teljes egészében textilből áll. |

4.Bokát takaró edzőcipő durva mintázatú, gumi külső talppal és a textil belső részt teljesen fedő műanyag (79 %) és bőr (21 %) felsőrésszel. A belső rész olyan bélésként szolgál, amelyre a bőrt és a műanyagot varrták. (Lásd a 8. ábrát.) | 64029190 | A besorolást a Kombinált Nómenklatúra 1. és 6. általános értelmezési szabálya, a 64. árucsoporthoz fűzött 4. a) megjegyzés és az 1. kiegészítő megjegyzés, valamint a 6402, a 640291 és a 64029190 KN-kód megfogalmazása határozza meg. |

5.Bokát takaró edzőcipő legalább 24 cm hosszú talpbéléssel, durva mintázatú, gumi külső talppal és a textil belső részt teljesen fedő bőr (84 %) és műanyag (16 %) felsőrésszel. A belső rész önmagában nem szolgálhatna a felsőrész külső részeként. A bőrt és a műanyagot a belső részre varrták. (Lásd a 9. ábrát.) | 64039113 | A besorolást a Kombinált Nómenklatúra 1. és 6. általános értelmezési szabálya, a 64. árucsoporthoz fűzött 3. és 4. a) megjegyzés, illetve az 1. kiegészítő megjegyzés, valamint a 6403, a 640391 és a 64039113 KN-kód megfogalmazása határozza meg. |

6.Bokát takaró túra-/hegymászó cipő durva mintázatú, gumi külső talppal, és textil belső részt tartalmazó felsőrésszel, amelyre a külső felület – a hozzá tartozó nyelv kivételével – körülbelül 80 %-át fedő bőrdarabokat varrtak (Lásd a 10. ábrát.) | 64041990 | A besorolást a Kombinált Nómenklatúra 1. és 6. általános értelmezési szabálya, a 64. árucsoporthoz fűzött 4. a) megjegyzés és az 1. kiegészítő megjegyzés, valamint a 6404, a 640419 és a 64041990 KN-kód megfogalmazása határozza meg. A bőr- és/vagy műanyag bevonatú textilcsíkok eltávolítását követően, amelyek valamennyien megerősítésnek tekintendők, a felsőrész külső felülete teljes egészében textilből áll. |

+++++ TIFF +++++

1. ATextil (látható), körülbelül 31 %BBőr, körülbelül 69 % | |

+++++ TIFF +++++

+++++ TIFF +++++

+++++ TIFF +++++

+++++ TIFF +++++

3. ATextil (látható), körülbelül 43 %BBőr, körülbelül 57 %4. ATextil (látható), körülbelül 32 %BBőr, körülbelül 65 %CMűanyaggal fedett textil, körülbelül 3 %5. ATextil (látható), körülbelül 30 %BBőr, körülbelül 70 %6. ATextil (látható), körülbelül 32 %BBőr, körülbelül 31 %CMűanyaggal fedett textil, körülbelül 37 % | |

+++++ TIFF +++++

10. ATextilBBőrCMűanyag |

--------------------------------------------------